Efter flere år med coronarestriktioner har Hirtshals Havn endelig formået at vende skuden, de da nu kan præsentere en rekordomsætning på 84,9 millioner kroner og et overskud på 6,4 millioner kroner for 2022. - Det er vi naturligvis meget stolte af, siger bestyrelsesformand for Hirtshals Havn, Anker Laden-Andersen. Særligt er det personbil- og passagertrafikken, der er vendt tilbage til samme aktivitetsniveau som i 2019, altså før coronapandemien, mens godsmængden er steget med 8,2 procent fra 2019 til 2022. Og det tegner på fremgang. Flere fisk til bedre priser For Hirtshals Havn har på det seneste oplevet en stigning inden for fiskeri for andet år i træk. Her er omsætningen for Fiskeauktion Nord steget med 17 procent i forhold til 2021, hvilket både skyldes en bedre prisdannelse på fiskene og større mængder. Samtidig har der været udgifter til den forestående havneudvidelse. - På trods af stigende priser på blandt andet elektricitet, vedligeholdelsesopgaver og olie forårsaget af de geopolitiske omstændigheder har vi alligevel formået at lande et tilfredsstillende resultat ikke mindst, fordi vi havde kalkuleret med store udgiftsmæssige stigninger, siger bestyrelsesformand for Hirtshals Havn, Anker Laden-Andersen. Se TV2 Nords serie om Hirtshals Havn her , eller se første afsnit af serien herunder:

Opsummering:
Særligt er det personbil- og passagertrafikken, der er vendt tilbage til samme aktivitetsniveau som før coronapandemien.